Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: tanári képesítés követelményeirõl szóló 111/1997. (VI. 27.) Korm. rendelet alapján a 12. számú melléklet határozza meg.
Paragraph Index: 150

5. A szakcsoporthoz tartozó szakok közös képzési szakaszához rendelt kreditek száma A közös képzési szakaszt a szakcsoporthoz rendelt szakok tantervében megjelenõ azonos ismeretkörökhöz tartozó tárgyak, tárgycsoportok jelentik. 5.1. Az általános értelmiségképzõ tanulmányi területen a közös ismeretkör az egyéb (nem gazdálkodástani vagy közgazdaságtani) társadalomtudományi tudományágakat tartalmazza, ezen belül elsõsorban a szociológia, a gazdaságtörténet, a kommunikáció és a jog ismeretköreibõl kötelezõ választást megengedve a hallgatóknak. Ezen tárgyak kreditértéke a teljes kreditmennyiség mintegy 5%-a, azaz fõiskolai szintû képzésben mintegy 9—12 kreditpont, az egyetemi szintû képzésben 15 kreditpont. 5.2. Az alapozó szakterületi képzés ismeretkörei az alapozó közgazdasági-gazdálkodási és módszertani tárgyakat tartalmazzák. Ezen tárgycsoportok alkotják a közgazdasági és a módszertani alapszigorlatok ismeretanyagát. A közös tantárgycsoportoknak a teljes kreditértékhez viszonyított aránya mintegy 20%, azaz a fõiskolai szintû képzésben legalább 36 kreditpont, az egyetemi szintû képzésben 60 kreditpont.

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes